Air France

Η Air France (Compagnie Nationale Air France) αποτελεί θυγατρική εταιρεία της Air France-KLM. Πριν την εξαγορά της KLM, ήταν ο κρατικός αερομεταφορέας της Γαλλίας, με 71,654 άτομα προσωπικό (τον Ιανουάριο του 2005). Τα κεντρικά γραφεία της εταιρείας (τώρα της Air France-KLM) βρίσκονται στο αεροδρόμιο Σαρλ ντε Γκωλ, κοντά στο Παρίσι. Η εταιρία μετέφερε 43.3 εκατομμύρια επιβάτες στο διάστημα μεταξύ Απριλίου 2001 και Μαρτίου 2002 και είχε έσοδα 12.53 δισεκατομμύρια Ευρώ. Η θυγατρική της Air France, Régional, εκτελεί πτήσεις σε περιφερειακά αεροδρόμια της Ευρώπης. Τον Μάιο του 2004 η AF απέκτησε την πλειοψηφία των μετοχών της ολλανδικής KLM Royal Dutch Airlines και δημιούργησε την εταιρεία Air France-KLM. Η Air France-KLM είναι η μεγαλύτερη εταιρεία του κόσμου από πλευράς εσόδων και η τρίτη μεγαλύτερη (μεγαλύτερη στην Ευρώπη) από πλευράς επιβατικής κίνησης. Η Air France-KLM είναι κομμάτι της αεροπορικής συμμαχίας SkyTeam, μαζί με τις Delta Air Lines, CSA Czech Airlines, Aeroméxico, Alitalia, Aeroflot, Air Europa, China Airlines, China Eastern, China Southern, Kenya Airways, Korean Air,Tarom Air και Vietnam Airlines(Μάιος 2012) . Τόσο η Air France όσο και η KLM εξακολουθούν να πετούν χρησιμοποιώντας τα δικά τους χρώματα και εμπορικά σήματα. Είναι όμως πιθανό στο μέλλον αυτό να αλλάξει.

 Ιδρύθηκε στις 7 Οκτωβρίου του 1933, με τη συγχώνευση των Air Orient, Compagnie Générale Aeropostale, Societé Generale de Transport Aerien, Air Union και CIDNA (Compagnie Internationale de Navigation). Η νέα εταιρεία είχε πυκνό ευρωπαϊκό δίκτυο, ενώ πρόσθετοι προορισμοί ήταν και οι γαλλικές αποικίες στη Βόρεια Αφρική και αλλού. Κατά τη διάρκεια του Β' Παγκοσμίου Πολέμου μετέφερε τη λειτουργία της στην Καζαμπλάνκα, Μαρόκο. Μετά τον Δεύτερο Παγκόσμιο Πόλεμο, η εταιρεία κρατικοποιήθηκε, και η νέα εταιρεία με το όνομα Societé Nationale Air France δημιουργήθηκε την 1η Ιανουαρίου 1946. Η εταιρεία άλλαξε όνομα με ειδικό νομοσχέδιο στις 16 Ιουνίου 1948, οπότε και οριστικοποιήθηκε η σύνθεση των μετόχων της. Η Compagnie Nationale Air France, όπως ονομάστηκε, ήταν κατά 70% κρατική, και το κράτος εξακολουθούσε να έχει ένα σημαντικό ποσοστό (54%) στην εταιρεία μέχρι του 2002. Στις 4 Αυγούστου 1948 ο νέος τότε πρόεδρος της εταιρείας, Μαξ Υμάνς (Max Hymans), ξεκίνησε ένα πρόγραμμα ανανέωσης και ανάπτυξης της εταιρείας, με τη χρήση μοντέρνων τζετ αεροσκαφών και συστημάτων, ειδικά των νέων αεροσκαφών Sud Aviation Caravelle και του νέου Boeing 707. Το 1949 η εταιρεία ήταν ιδρυτικό μέλος της SITA (Societé Internationale de Telecommunications Aeronautiques). Η εταιρεία χρησιμοποίησε το De Havilland Comet για σύντομο χρονικό διάστημα από το 1953 και το αντικατέστησε με το Vickers Viscount. Το 1959 η εταιρεία ξεκίνησε να χρησιμοποιεί το Sud Aviation Caravelle. Σύντομα ξεκίνησε τη χρήση αεροσκαφών Boeing, ενώ από το 1974 ως κρατική εταιρεία της Ευρώπης, προμηθεύεται κυρίως αεροσκάφη Airbus για το στόλο της. Το 1976, η εταιρεία ξεκίνησε πτήσεις Παρίσι - Νέα Υόρκη με το νέο υπερηχητικό αεροσκάφος Concorde, αλλά χρησιμοποίησε αυτόν τον τύπο αεροσκάφους και σε άλλα δρομολόγια (τα οποία και εγκαταλείφθηκαν το 1982). Με τη χρήση αυτού του αεροσκάφους, η πτήση Παρίσι - Νέα Υόρκη, ολοκληρωνόταν σε 3 ώρες και 20 λεπτά, με ταχύτητα διπλάσια αυτής του ήχου. Στις 12 Ιανουαρίου 1990, όλες οι αεροπορικές εταιρείες της Γαλλίας, οι Air France, Air Inter, Air Charter και UTA, συγχώνευσαν τις δραστηριότητές τους στον Όμιλο Air France. Μια νέα εταιρεία συμμετοχών, η Groupe Air France, δημιουργήθηκε στις 25 Ιουλίου 1994. Είχε την πλειοψηφία των εταιρειών Air France και Air Inter (που μετονομάσθηκε σε Air France Europe). Το 1997 η Air France Europe απορροφήθηκε πλήρως από την Air France. Τον Φεβρουάριο του 1999, η γαλλική κυβέρνηση ιδιωτικοποίησε εν μέρει με μετοχές που διέθεσε στο χρηματιστήριο στο Παρίσι. Έγινε ιδρυτικό μέλος της συμμαχίας SkyTeam το 2000. Τα πέντε Concorde της AF αποσύρθηκαν από την υπηρεσία στις 31 Μαΐου 2003 λόγω μειωμένης κίνησης μετά το ατύχημα του 2000 και λόγω του συνεχώς αυξανόμενου κόστους λειτουργίας. Λίγους μήνες αργότερα και η τελευταία εταιρεία που χρησιμοποιούσε ακόμη τα Concorde, η British Airways, απέσυρε αυτού του τύπου τα αεροσκάφη. Στις 30 Σεπτεμβρίου 2003, η Air France και η ολλανδική KLM Royal Dutch Airlines ανακοίνωσαν την συγχώνευσή τους σε μία νέα εταιρεία με την ονομασία Air France - KLM. Η συγχώνευση ολοκληρώθηκε στις 5 Μαΐου 2004. Οι μέτοχοι της Air France κατέχουν το 81% της εταιρείας (το 44% η γαλλική κυβέρνηση, το 37% άλλοι ιδιώτες μέτοχοι). Το μερίδιο της γαλλικής κυβέρνησης μειώθηκε από 54,4% (στην πρώην AF) στο 44%, κάνοντας έτσι ιδιωτική την εταιρεία. Τον Δεκέμβριο του 2004, το γαλλικό κράτος αποφάσισε να πωλήσει το 18,4% του μεριδίου της στην Air France - KLM, κατέχοντας σήμερα ποσοστό κάτω του 20%. Τον Αύγουστο του 2021, ο στόλος της Air France περιλαμβάνει τα ακόλουθα αεροσκάφη: Η Air France πετάει σε 20 προορισμούς εσωτερικού και 181 εξωτερικού, σε 83 χώρες σε Ευρώπη, Ασία, Αφρική, Αμερική και Ωκεανία. Η Air France έχει κοινό κωδικό με τις ακόλουθες αεροπορικές εταιρείες: Aeroflot Aerolíneas Argentinas Aeroméxico Air Antilles Express Air Astana Air Austral Air Burkina Air Corsica Air Europa Air France Hop Air Malta Air Mauritius Air Serbia Air Seychelles Air Tahiti Nui airBaltic Aircalin Alitalia Austrian Airlines Azerbaijan Airlines Bangkok Airways Belavia Bulgaria Air China Eastern Airlines China Southern Airlines CityJet Comair Copa Airlines Copa AIrlines Colombia Croatia Airlines Czech Airlines Delta Air Lines Etihad Airways Finnair Flybe Garuda Indonesia Gol Transportes Aéreos HOP! Japan Airlines Jet Airways Kenya Airways KLM Korean Air LATAM Brasil Luxair Middle East Airlines MNG Airlines Montenegro Airlines Saudia Singapore Airlines Swiss International Air Lines TAAG Angola Airlines TAROM Ukraine International Airlines Vietnam Airlines WestJet Winair Στις 1 Ιουνίου 2009 αεροσκάφος Airbus A330-200 που εκτελούσε την πτήση 447 από Ρίο ντε Τζανέιρο προς Παρίσι κατέπεσε στον Ατλαντικό Ωκεανό. Δεν υπήρξαν επιζώντες. Air France - KLM Air France Ελλάς Air France International Οι στολές των αεροσυνοδών της Air France